Avtrekksventilasjon kom som erstatning for naturlig ventilasjon, og var den vanligste løsningen for nye boliger – spesielt boligblokker – fram til 2007. Prinsippet for mekanisk avtrekksventilasjon er å tilføre frisk luft gjennom ventiler og utettheter i klimaskallet, og trekke brukt luft ut med vifter. De to viktigste utfordringene med avtrekksventilasjon er kald trekk fra luftinntak i yttervegger, og høyt varmetap fra ventilasjon siden passiv varmegjenvinning ikke er mulig. Et alternativ for å redusere varmetapet og oppfylle energikravene, er aktiv varmegjenvinning med avtrekksvarmepumpe. Den kan forsyne boligen med varme til romoppvarming og varmt tappevann. Det er ikke lovlig å erstatte varmegjenvinning med avtrekkspumpe dersom man benytter tiltaksmetoden for å dokumentere at energikravene i TEK17 er oppfylt. Fordeler med avtrekksventilasjon Gir bedre kontroll på luftmengder enn naturlig ventilasjon Trenger færre kanaler enn balansert ventilasjon Kan kobles til avtrekksvarmepumpe Ulemper med avtrekksventilasjon Trekkproblemer ved luftinntak Passiv varmegjenvinning er ikke mulig Utelufta kan ikke filtreres Har vifte som krever plass, og atkomst for vedlikehold Støy fra vifte Trenger strøm Støy fra omgivelser